text: Cimber Sterling er solgt
  29 juli 2011 kl. 09.17
  Aktionærerne i Cimber Sterling har solgt selskabet til den ukrainske oligark Igor Kolomoyskij.
  Igor Kolomouskij skyder 165 millioner kroner ind i Cimber Sterling gennem sit cypriotiske selskab, Mansvell, mod at få en aktiepost på 70 procent.
   
  99,79 pct. af de afgivne stemmer stemte for forslaget, oplyser business.dk.
  Alternativet til salget af selskabet var en konkurs.
  Derfor fik Igor Kolomoyskij selskabet billigt. Normalt ville et selskab med en omsætning på knap to milliarder kroner være langt mere værd.
  Overtagelsen betyder, at Cimber Sterling bliver slået sammen med svenske Skyways og City Airlines, som Igor Kolomoyskij ejer i forvejen.
  Såvel ledergruppen som bestyrelsen i Cimber Sterling bliver udskiftet.
  